da en da nl ca da da de es da da da da da da da da da da da da da da da da da da fr da de da fr da da da en da en en da da nn nb da da sv it da da da da de da da da da da da da da da da da da da nl da en da da es nl da
Rekordresultat og første udenlandske opkøb hos landets største trykkeri | Lasertryk.dk
23.4.2019 08:11:00 CEST | Lasertryk.dk
Med en omsætning på 430 millioner kroner og 34 procents stigning i driftsindtjeningen lyser det gennemrentable Lasertryk.dk op blandt Nordens trykkerier. De sidste tre måneder har man opkøbt seks konkurrenter.
Anders Grønborg (t.v.) og Esben Mols Kabell har fra 1999 til i dag udviklet Lasertryk.dk fra en enkelt kopimaskine til at blive et firma med en årsomsætning i 2018 på 430 millioner kroner. Foto: PR.
Sort på hvidt leverer Lasertryk.dk et løft i omsætningen fra 399 millioner kroner i 2017-regnskabet til 430 millioner kroner i 2018 – og rentabiliteten følger trop. Her kan koncerndirektør-duoen, Anders Grønborg og Esben Mols Kabell, fremvise en 34 procents stigning i driftsindtjeningen fra 54 millioner i 2017 til 74 millioner kroner i 2018. Resultatet før skat landede på 34 millioner kroner i 2018 mod 19 millioner året før.
– Alt kører planmæssigt i forhold til vores strategi, hvor vi satser både på organisk vækst og opkøb. Specielt vores software til større virksomheder, BrandCentral, der samler alle marketingaktiviteter i én løsning, har bidraget positivt til væksten, siger Anders Grønborg.
Sidste års succes dvæler makkerparret, der på to årtier har skabt en så gedigen iværksættersucces som Lasertryk, dog ikke længe ved. I de første tre måneder af 2019 har Grønborg og Kabell overtaget seks konkurrenter. Heriblandt er også Lasertryks første udenlandske opkøb, som er et svensk trykkeri.
– Med de seneste opkøb har vi i koncernen overtaget 15 trykkerier de sidste fem år. Det er særligt spændende, at vi nu er kommet i gang med at købe op i udlandet, og vi er i dialog med flere svenske og danske trykkerier omkring opkøb, siger Esben Mols Kabell.
På trods af fem år med særligt mange opkøb, er det i samme periode lykkedes Lasertryk.dk at vedligeholde den kraftige vækst, der nærmest er blevet den otte-dobbelte gazelle-virksomheds varemærke. Således er omsætningen siden 2013 steget fra 192,7 millioner til 430 millioner kroner, og medarbejderstaben er mere end tredoblet fra 135 til 478 ansatte. Som kronen på værket, er det også lykkedes at holde opdrift i resultatet før skat, der er vokset fra 23,9 millioner kroner i 2013 til 34 millioner kroner i 2018.
Siden Lasertryk afleverede sit første regnskab, har virksomheden kun haft røde tal på bundlinjen i dens to første leveår, årene 1999 og 2000. De efterfølgende 18 regnskabsår har alle givet overskud, og i godt halvdelen af trykkeriets 20 leveår har Anders Grønborg og Esben Mols Kabell kunnet printe et tocifret millionoverskud på bundlinjen.
Et 2018 i døgndrift
Som regnskabet antyder, kørte de store trykkerimaskiner i døgndrift i 2018. Her er et overblik over produktionen.
18.000.000 solgte visitkort, 8.000.000 kg. papir brugt, 5.000.000 bøger fordelt på over 8.000 forskellige produktioner, 265.000 unikke ordrer, 35.000 forskellige erhvervskunder.
Anders GrønborgBrandCentralEsben Mols KabellGazelle-virksomhedLasertrykLasertryk.dkScandinavian Print Group A/STrykkeriTrykkeribrancheTrykkerimaskiner
Koncerndirektør og daglig leder, LaserTryk.dk
(+45) 28 11 51 10
(+45) 28 14 51 46
Anders Grønborg (t.v.) og Esben Mols Kabell har fra 1999 til i dag udviklet Lasertryk.dk fra en enkelt kopimaskine til at blive et firma med en årsomsætning i 2018 på 430 millioner kroner. Foto: PR.
Ejerne af et af Nordens største trykkerier, Esben Mols kabel (t.v.) og Anders Grønborg, startede som konkurrenter, men slog sig hurtigt sammen. De har først i 2018 indført budgetter, som de mener, hæmmer evnen til at tage fornuftige og hurtige beslutninger i en vækstvirksomhed uden for mange ledelseslag. Foto: PR.
Link til foto 1 i høj opløsning
Link til foto 2 i høj opløsning
P. O. Pedersens Vej 26
LaserTryk.dk A/S i Aarhus er med cirka 480 medarbejdere blandt Nordens største trykkerier – og otte gange kåret til Gazelle af Børsen. Virksomheden, der igennem en årrække har præsteret markant vækst, findes også i Norge, Sverige og Tyskland. www.lasertryk.dk
Følg pressemeddelelser fra Lasertryk.dk
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lasertryk.dk
Trykkeri kickstarter millionomsætning for børnebøger fra Løvens Hule5.8.2019 06:00:00 CEST | Pressemeddelelse
En samlet investering på en million kroner fra DRs Løvens Hule gav nyt liv til virksomheden Min Bedste Bog, og et samarbejde med LaserTryk.dk mangedoblede millionomsætningen.
Ledelsesduo omsætter for 425 millioner men har først for nylig indført budgetter30.7.2019 07:17:00 CEST | Pressemeddelelse
Iværksætterparret bag Lasertryk.dk har på 20 år sat sig tungt på trykkeribranchen med millionoverskud på attende år i træk og en solid trecifret omsætning. Alligevel har de først for nylig indført budgetter.
LaserTryk.dk vinder enorm rammeaftale med staten21.6.2019 11:38:24 CEST | Pressemeddelelse
Trykkeriet LaserTryk.dk i har netop skrevet under på en toårig rammeaftale om at levere tryksager til staten. LaserTryk.dk bliver ét af tre trykkerier i aftalen, der har en samlet værdi på 200 millioner kroner.
Lygtepælene er kæmpearena: Antallet af valgplakater slår alle rekorder11.5.2019 12:41:51 CEST | Pressemeddelelse
Politikerne har bestilt valgplakater og trykt valgmateriale som aldrig før, melder Danmarks største trykkeri. Ifølge forsker gør politikerne klar til at føre valgkamp mod deres egne partikolleger.
Julegavehit: Har lavet 42.000 gammeldags fotogaver på en måned22.12.2018 09:08:33 CET | Pressemeddelelse
Landets største trykkeri melder om rekordbestillinger på fotoprodukter op til jul. I alt 42.000 fotogaver er blevet trykt på papir den sidste måned. Heraf er langt de fleste kalendere eller bøger med familiebilleder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022